ΠΕΡΙΕΧΟΜΕΝΑ
ΑΠΟΦΑΣΕΙΣ
Παροχή εξουσιοδότησης υπογραφής «Με εντολή
Περιφερειάρχη» στους Προϊσταμένους Διευθύνσεων, στους Προϊσταμένους Τμημάτων και στους
Υπαλλήλους των Διευθύνσεων Δημόσιας Υγείας
και Κοινωνικής Μέριμνας των Περιφερειακών
Ενοτήτων Καρδίτσας, Τρικάλων, Μαγνησίας και
Σποράδων της Περιφέρειας Θεσσαλίας.
Συμπληρωματική απόφαση καθιέρωσης υπερωριακής εργασίας στο μόνιμο και ΙΔΑΧ προσωπικό,
μετά την κατάργηση των ΝΠΔΔ του Δήμου Θήρας
για το έτος 2024.
ΑΠΟΦΑΣΕΙΣ
Αριθμ. 81746
(1)
Παροχή εξουσιοδότησης υπογραφής «Με εντολή Περιφερειάρχη» στους Προϊσταμένους Διευ-
θύνσεων, στους Προϊσταμένους Τμημάτων και
στους Υπαλλήλους των Διευθύνσεων Δημόσιας
Υγείας και Κοινωνικής Μέριμνας των Περιφερειακών Ενοτήτων Καρδίτσας, Τρικάλων, Μαγνησί-
ας και Σποράδων της Περιφέρειας Θεσσαλίας.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τις διατάξεις των άρθρων 3, 113, 159, 163, 176, 186
και 245 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρό-
γραμμα Καλλικράτης» (Α΄ 87).
2. Την υπ’ αρ. 15840/156612/04-10-2018 απόφαση του
Συντονιστή Αποκεντρωμένης Διοίκησης Θεσσαλίας Στερεάς Ελλάδας «Έγκριση της 146/2018 (ορθή επανά-
ληψη) περί ολικής τροποποίησης - επικαιροποίησης του
π.δ. 129/2010 (ΦΕΚ 222/Α’/27-12-2010) “Οργανισμός της
Περιφέρειας Θεσσαλίας” όπως ισχύει» (Β΄ 4788).
3. Την υπ’ αρ. 33/2023 απόφαση του Πολυμελούς
Πρωτοδικείου Λάρισας που αφορά στην επικύρωση
του αποτελέσματος των εκλογών που διεξήχθησαν στην
Περιφέρεια Θεσσαλίας για την ανάδειξη των Περιφερειακών Αρχών και στην ανακήρυξη του επιτυχόντος και
των επιλαχόντων συνδυασμών, του Περιφερειάρχη και
των τακτικών και των αναπληρωματικών Περιφερειακών
Συμβούλων της Περιφέρειας Θεσσαλίας για την περίοδο
από 1/1/2024 έως 31/12/2028.
4. Τις διατάξεις του άρθρου 9 του Κώδικα Διοικητικής
Διαδικασίας (ν. 2690/1999, Α’  45).
5. Τις διατάξεις της παρ. 3 του άρθρου 90 του Κώδικα
Νομοθεσίας για την Κυβέρνηση και τα κυβερνητικά όργανα (π.δ. 63/2005, Α΄ 98), όπως διατηρήθηκε σε ισχύ με
την περ. 22 του άρθρου 119 του ν. 4622/2019 (Α΄ 133).
6. Τις διατάξεις της περ. β της παρ. 2 του άρθρου 7
του ν. 3469/2006 «Εθνικό Τυπογραφείο, Εφημερίς της
Κυβερνήσεως και λοιπές διατάξεις» (Α΄ 131).
7. Τις διατάξεις του ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων
των κυβερνητικών και αυτοδιοικητικών οργάνων στο
διαδίκτυο - Πρόγραμμα Διαύγεια - και άλλες διατάξεις»
(Α’ 112).
8. Την ανάγκη απλούστευσης των διαδικασιών, με
στόχο την ταχύτερη διεκπεραίωση των υπηρεσιακών
θεμάτων, την καλύτερη εξυπηρέτηση των πολιτών και τη
διασφάλιση αποδοτικής και εύρυθμης λειτουργίας των
Διευθύνσεων Δημόσιας Υγείας και Κοινωνικής Μέριμνας
των Περιφερειακών Ενοτήτων Μαγνησίας και Σποράδων,
Καρδίτσας και Τρικάλων.
9. Το γεγονός ότι η παρούσα απόφαση δεν προκαλεί
δαπάνη σε βάρος του προϋπολογισμού του Κράτους ή
της Περιφέρειας Θεσσαλίας, αποφασίζουμε:
Ι) Εξουσιοδοτούμε τους Προϊσταμένους των Διευθύνσεων Δημόσιας Υγείας και Κοινωνικής Μέριμνας
των Περιφερειακών Ενοτήτων Καρδίτσας, Τρικάλων,
Μαγνησίας και Σποράδων να υπογράφουν «Με εντολή
Περιφερειάρχη», και σε περίπτωση κωλύματος ή απουσίας τους να υπογράφει ο ορισμένος αναπληρωτής τους,
τα κατωτέρω έγγραφα και αποφάσεις αρμοδιότητας της
Υπηρεσίας τους:
Α. Τμήμα Περιβαλλοντικής Υγιεινής, Υγειονομικού
Ελέγχου και Δημόσιας Υγείας. Οποιαδήποτε διοικητική
πράξη και ενέργεια αφορά στο τμήμα. Ενδεικτικά:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
4 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1429
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1429/04.03.2024
1. Την εξασφάλιση της δημόσιας υγείας με τον υγειονομικό έλεγχο, με την εφαρμογή της υγειονομικής νο-
μοθεσίας καθώς και την επιβολή κυρώσεων.
2. Την έκδοση τοπικών υγειονομικών διατάξεων.
3. Τη λήψη μέτρων σε θέματα δημόσιας υγιεινής.
4. Τον υγειονομικό έλεγχο των επιχειρήσεων υγειονομικού ενδιαφέροντος, των επιχειρήσεων παροχής
υπηρεσιών κατά την υποβολή γνωστοποιήσεων καθώς
και κάθε είδους επιχειρήσεων που από την λειτουργία
τους, επηρεάζεται η Δημόσια Υγεία, τακτικά ή έκτακτα
ή κατόπιν καταγγελίας.
5. Την εξασφάλιση της υγιεινής του περιβάλλοντος με
την έκδοση γνωματεύσεων για άδεια διάθεσης αποβλήτων, διά της πραγματοποίησης ηχομετρήσεων, ελέγχου
ύδρευσης, λήψης μέτρων σε θέματα υγιεινής περιβάλλοντος σε επίπεδο περιφερειακής ενότητας.
6. Την εφαρμογή νομοθεσίας περί απαγόρευσης του
καπνίσματος.
7. Τη χορήγηση βεβαιώσεων καταλληλότητας κινητών
καντινών και στάσιμων πωλητών.
8. Τη χορήγηση βεβαιώσεων καταλληλότητας σε οχήματα μεταφοράς τροφίμων, ποτών.
9. Τη χορήγηση άδειας πώλησης τροφίμων σε περίπτερα αναπήρων.
10. Τον υγειονομικό έλεγχο των εγκαταστάσεων των
σχολικών μονάδων και τη παρακολούθηση της εφαρμογής των οδηγιών στα κυλικεία, στις καντίνες (σταθερές),
στους χώρους εστίασης εντός σχολείων καθώς και τον
κατάλογο των επιτρεπομένων προϊόντων.
11. Τον υγειονομικό έλεγχο ανθυγιεινών εστιών σε
περίπτωση καταγγελιών και την παροχή οδηγιών για
εξυγίανση.
12. Τον ετήσιο έλεγχο που διενεργείται για τo ΠΣΕΑ με
συμμετοχή Επόπτη Υγείας σε όλα τα ανεξάρτητα Ιδρύματα της Περιφέρειας.
13. Τον έλεγχο και τις δειγματοληψίες τροφίμων.
14. Τον έλεγχο των πλοίων από υγειονομικής πλευράς
και τη χορήγηση ανάλογων πιστοποιητικών (απαλλαγής μυοκτονίας), σύμφωνα με τον Διεθνή Υγειονομικό
κανονισμό.
15. Την έκδοση βεβαιώσεων καταλληλόλητας δεξαμενών υδροφόρων πλοίων.
16. Τον καθορισμό εγκατάστασης νομάδων.
17. Τον συντονισμό, την εποπτεία και την εφαρμογή
προγραμμάτων καταπολέμησης κουνουπιών, μυοκτονιών, απολυμάνσεων, εντομοκτονιών, καθώς και τη λήψη
μέτρων έναντι επιδημίας ελονοσίας.
18. Τον έλεγχο σε πτηνοτροφικές ή κτηνοτροφικές
εγκαταστάσεις καθώς και στα σφαγεία και σε άλλες παρόμοιες επιχειρήσεις.
19. Τον έλεγχο ηχομόνωσης των Κέντρων Διασκέδασης με την διενέργεια ηχομετρήσεων.
20. Τον εποπτικό έλεγχο και την παρακολούθηση της
ποιότητας του πόσιμου νερού - (διενέργεια δειγματοληψιών).
21. Τον έλεγχο των συστημάτων ύδρευσης και αποχέτευσης ξενοδοχειακών μονάδων, κάμπινγκ, κατασκη-
νώσεων.
22. Τον υγειονομικό έλεγχο των εγκαταστάσεων εμφιάλωσης νερού, τον έλεγχο ποιότητας νερού προς εμφιά-
λωση, καθώς και δειγματοληψία εμφιαλωμένων νερών
από το εμπόριο.
23. Την παροχή απόψεων για την αξιολόγηση μελετών
επεξεργασίας υγρών αποβλήτων και λυμάτων.
24. Τον έλεγχο των νεκροταφείων, καθώς επίσης και
της απολύμανσης των οστών και τη χορήγηση βεβαίωσης για μεταφορά αυτών σε όλη την επικράτεια.
25. Τη συμμετοχή σε επιτροπές για παροχή απόψεων:
μέτρησης θορύβου από μηχανολογικό εξοπλισμό, σταυλικών εγκαταστάσεων, σχολικών κτηρίων, βρεφονηπιακών
σταθμών, ιδιωτικών και δημόσιων, κέντρων διασκεδάσεων, θεάτρων και κινηματόγραφων, κέντρων δημιουργικής
απασχόλησης παιδιών, γυμναστήριων, ιδιωτικών σταθμών
εκμάθησης αθλημάτων, σχολών χορού, μουσικών σχολών,
λαϊκών αγορών,στο κλιμάκιο ελέγχου περιβάλλοντος
(ΚΕΠΕ) και στην επιτροπή καταλληλότητας κοιμητηρίων.
26. Τον υγειονομικό έλεγχο στα Σωφρονιστικά καταστήματα (Φυλακές).
27. Τη συνεργασία με τον Ε.Ο.Δ.Υ. στο πλαίσιο διερεύνησης κρουσμάτων νόσου λεγεωνάριων (δειγματοληψία
νερού, έλεγχος καταλληλότητας των εγκαταστάσεων
ύδρευσης και κλιματισμού).
28. Τον έλεγχο καταλληλότητας ακτών κολύμβησης
ως προς την ποιότητα του θαλασσινού νερού. Δειγματοληψίες θαλασσινού νερού και έκδοση κανονιστικών
πράξεων.
29. Τον έλεγχο και την έκδοση (από Ιατρό της Δ/σης
Δημόσιας Υγείας και Κοινωνικής Μέριμνας) πιστοποιητικού υγείας εργαζομένων στις επιχειρήσεις υγειονομικού
ενδιαφέροντος.
30. Την καταγραφή, αποστολή, διεκπεραίωση, αρχειοθέτηση στοιχείων συγκεντρωτικών καταστάσεων
(στατιστικά).
31. Τον έλεγχο των κολυμβητικών δεξαμενών για την
εφαρμογή των υγειονομικών διατάξεων που αφορούν τη
λειτουργία τους, την ποιότητα του νερού και την ασφάλεια των λουόμενων.
32. Τη χορήγηση βεβαιώσεων υγειονομικής καταλληλότητας στις επιχειρήσεις υγειονομικού ενδιαφέροντος
αμιγώς internet, παιδότοπων και κέντρων διασκέδασης
για την χορήγηση αδειών ίδρυσης και λειτουργίας από
την αρμόδια υπηρεσία.
33. Τον έλεγχο των μέσων συλλογής και αποκομιδής των
απορριμμάτων, καθώς και των χώρων φύλαξης αυτών.
Β. Τμήμα Κοινωνικής Αλληλεγγύης. Οποιαδήποτε διοικητική πράξη και ενέργεια αφορά στο τμήμα. Ενδεικτικά:
1. Την υποστηρικτική - συμβουλευτική σε ευπαθείς
ομάδες πληθυσμού πχ. Νεφροπαθείς και άλλες κατηγορίες ΑΜΕΑ, εκδιδόμενων γυναικών και αγάμων μητέρων.
2. Τη χορήγηση άδειας ίδρυσης και λειτουργίας και
εποπτεία Κέντρου Δημιουργικής Απασχόλησης Παιδιών
(ΚΔΑΠ και ΚΔΑΠ - ΑΜΕΑ), Μονάδας Φροντίδας Ηλικιωμένων (ΜΦΗ), Κέντρου Ημερήσιας Φροντίδας Ηλικιωμέ-
νων (ΚΗΦΗ), Κέντρων Αποθεραπείας - Αποκατάστασης
(ΚΑ-Α), Στέγη Υποστηριζόμενης Διαβίωσης (ΣΥΔ) και
Μονάδων Παιδικής Προστασίας (ΜΟΠΠ).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1429/04.03.2024
3. Θέματα σχετικά με τους πιστοποιημένους φορείς
Κοινωνικής Φροντίδας Ιδιωτικού Τομέα Μη Κερδοσκοπικού χαρακτήρα και το Εθνικό και Περιφερειακό μητρώο
Εθελοντικών μη Κυβερνητικών Οργανώσεων.
4. Τη θεώρηση και έκδοση δελτίου μετακίνησης πολιτικού αναπήρου (ΑΜΕΑ) χειρόγραφα και ηλεκτρονικά.
5. Τη χορήγηση και ανάκληση της άδειας άσκησης
επαγγέλματος κοινωνικού λειτουργού και της άδειας
άσκησης ελεύθερου επαγγέλματος του κοινωνικού
λειτουργού σύμφωνα με τις κείμενες διατάξεις και την
τήρηση σχετικού μητρώου με διαρκή ενημέρωση.
6. Τη χορήγηση άδειας ίδρυσης και λειτουργίας παιδικών εξοχών - Κατασκηνώσεων.
7. Την διαφύλαξη και προάσπιση της δημόσιας υγείας,
και την εφαρμογή προγραμμάτων ταξιδιωτικής ιατρικής.
8. Την έκδοση πιστοποιητικού υγείας και άδειας ναυαγοσώστη.
9. Την άσκηση αρμοδιοτήτων σχετικών με τον Κοινωνικό Σύμβουλο, κατ’ εφαρμογή της παρ. 4 του άρθρου
1 του ν. 2345/1995 (Α’ 213), καθώς και αρμοδιοτήτων
ελέγχου των ιδρυμάτων ή της Μονάδας Φροντίδας Ηλικιωμένων (Μ.Φ.Η.) και των φορέων παιδικής προστασίας,
περιλαμβανομένης της σύνταξης σχετικών εκθέσεων και
διατύπωσης αντίστοιχων προτάσεων.
10. Την παραλαβή αιτήσεων για το θεσμό δικαστικού
συμπαραστάτη.
11. Τη χορήγηση πιστοποιητικού άσκησης επαγγέλματος Ιεροδούλων.
12. Την άδεια εγκατάστασης οίκου ανοχής, τον έλεγχο των ιεροδούλων με ιατρικές εξετάσεις, τον έλεγχο
των βιβλιαρίων και την έκδοση άδειας για το υπηρετικό
προσωπικό.
13. Την ενημέρωση και για την αντιμετώπιση των
ασθενειών και τις οδηγίες για νοσήματα, για την κατανάλωση νερού και τροφίμων, για τις επιδημίες λοιμωδών
νοσημάτων σε διάφορες χώρες, καθώς και για τη λήψη
μέτρων για την πρόληψη λοιμωδών νοσημάτων και την
επιδημιολογική τους επιτήρηση για την ανάπτυξη εκείνων των διαδικασιών, μέσω των οποίων τα άτομα γίνο-
νται ικανά να αναπτύξουν τον έλεγχο πάνω στην υγεία
τους και να τη βελτιώσουν.
14. Την διενέργεια εμβολιασμού βάσει της ταξιδιωτικής οδηγίας Κίτρινου πυρετού, Τύφου, Λύσσας, Ηπα-
τίτιδας Β, Μηνιγγίτιδας, Διφθερίτιδας, Τετάνου καθώς
και οδηγίες για τα φάρμακα Ελονοσίας. Τη συνεργασία
με τον Ε.Ο.Δ.Υ.. για τις δηλώσεις των λοιμωδών νοσημάτων σε επίπεδο νομού. Τη συμπλήρωση ειδικού
εντύπου και αποστολή στον Ε.Ο.Δ.Υ. για περαιτέρω
ενέργειες.
15. Την διενέργεια εμβολιασμού σε ενήλικες, σε ευπαθείς ομάδες πληθυσμού (Ρομά).
16. Τον εμβολιασμό κατά της λύσσας σε άτομα με
πιθανή έκθεση στον ιό καθώς και τη συμπλήρωση του
δελτίου διερεύνησης περιστατικού με πιθανή έκθεση
στον ιό της Λύσσας.
17. Το σχεδιασμό και την εφαρμογή προγραμμάτων
υγείας στα σχολεία και έλεγχο των εμβολίων των παιδιών,
καθώς και συνεργασία με άλλους φορείς.
18. Τη συνεργασία με το αντιφυματικό, καθώς και το
δερματολογικό ιατρείο του Νοσοκομείου για την προμήθεια mantoux και εμβολίων BCG για την εκτέλεση των
προγραμμάτων στα σχολεία.
19. Την διεξαγωγή κοινωνικών ερευνών και σύνταξη
εκθέσεων για την ολοκλήρωση της διαδικασίας Υιοθεσιών εσωτερικού και εξωτερικού.
20. Τις κοινωνικές έρευνες των υιοθεσιών που αφορούν τόσο στους υποψήφιους θετούς γονείς όσο και τη
φυσική μητέρα.
21. Τη διεξαγωγή κοινωνικής εργασίας και κοινωνικής
έρευνας που αφορά στην αναζήτηση ριζών των υιοθετημένων παιδιών προς την φυσική μητέρα - οικογένεια.
22. Τη διεξαγωγή κοινωνικών ερευνών για περιπτώσεις
που αφορούν στον θεσμό της ανάδοχης μητέρας - οικογένειας.
23. Την διεξαγωγή κοινωνικών ερευνών και σύνταξη
εκθέσεων σχετικές με εισαγωγές σε ιδρύματα.
24. Την διεξαγωγή κοινωνικών ερευνών, κατόπιν αιτήματος άλλων υπηρεσιών και σύνταξη εκθέσεων προς
ολοκλήρωση του φακέλου των υπό περίπτωση ατόμων.
25. Την παροχή συμβουλευτικής και ψυχολογικής υποστήριξης σε περιπτώσεις ατόμων και οικογενειών που
απευθύνονται στην υπηρεσία, καθώς και πληροφόρηση,
ενημέρωση και παραπομπή στις αρμόδιες υπηρεσίες.
26. Την αρμοδιότητα εφαρμογής στεγαστικών προγραμμάτων και συγκεκριμένα, τον καθορισμό των όρων
και της διαδικασίας παραχώρησης ακινήτων σε δικαιούχους, την έκδοση και ανάκληση παραχωρητηρίων, τη
ρύθμιση των δόσεων και τη βεβαίωση των χρεών παλαιών και νέων προσφύγων, τη νομιμοποίηση ανωμάλων
αγοραπωλησιών και τα σχετικά με την ανταλλαγή και
μεταβίβαση παραχωρηθέντων ακινήτων.
27. Την διενέργεια συμβουλευτικής, ψυχολογικής και
κοινωνικής υποστήριξης των ευπαθών ομάδων.
28. Την άσκηση αρμοδιοτήτων που αφορούν θέματα υιοθεσιών - διακρατικών υιοθεσιών σε θέματα που
αφορούν στην καταλληλότητα των θετών γονέων και σε
συνεργασία με τους Κοινωνικούς Λειτουργούς οι οποίοι
και ασχολούνται με την έκθεση της Υιοθεσίας και της
αναδοχής.
29. Την εφαρμογή προγραμμάτων προστασίας της
μητέρας και των παιδιών προσχολικής ηλικίας.
30. Την Άσκηση Ψυχολογικής Έρευνας και Αξιολόγησης της δυναμικής της οικογένειας, της προσωπικότη-
τας και συμπεριφοράς του ανθρώπου σύμφωνα με τις
καθιερωμένες αρχές και μεθόδους της Επιστήμης της
Ψυχολογίας για την αξιοποίηση και βελτίωσή τους.
31. Την ψυχοσυναισθηματική αξιολόγηση ευπαθών
ομάδων πληθυσμού με στόχο την πρόληψη και την
έγκαιρη παρέμβαση σε περιπτώσεις συναισθηματικών
διαταραχών στην ανάπτυξη της προσωπικότητας, καθώς
και ελλείψεων προσαρμογής στο οικογενειακό, επαγγελματικό και κοινωνικό περιβάλλον. Την παραπομπή
σε αρμόδιους φορείς.
32. Την εκπόνηση μελετών, όπου τεκμηριωμένα απαιτείται, σχετικά με την συμπεριφορά του ανθρώπου και
τις ψυχικές - διανοητικές λειτουργίες του ανθρώπινου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1429/04.03.2024
οργανισμού με στόχο την πρόληψη και έγκαιρη παρέμβαση σε περιπτώσεις εκδήλωσης συναισθηματικών δι-
αταραχών στην ανάπτυξη της προσωπικότητας καθώς
και ελλείψεων προσαρμογής στο οικογενειακό, επαγγελματικό και κοινωνικό περιβάλλον.
33. Την προαγωγή της ψυχικής υγείας του πληθυσμού με
τη συμμετοχή και την εκπόνηση προγραμμάτων αγωγής
ψυχικής υγείας στην ευρύτερη κοινότητα, και στα ιδρύματα
εποπτείας μέσω του θεσμού του Κοινωνικού Συμβούλου.
34. Τη χορήγηση άδειας ίδρυσης και λειτουργίας Στέγης Υποστηριζόμενης Διαβίωσης Σ.Υ.Δ.
35. Τη λειτουργία πλαισίου πρακτικής άσκησης φοιτητών Κοινωνικής Εργασίας και Ψυχολογίας.
36. Την διάθεση Βιβλιαρίων Υγείας του Παιδιού σε φορείς και ιδιώτες.
37. Τη συνεργασία κατόπιν εισαγγελικής εντολής ή
καταγγελίας για κοινωνικό περιστατικό με άλλα Τμήματα.
Γ. Τμήμα Φαρμάκων και Φαρμακείων-Επαγγελμάτων
Υγείας.
Οποιαδήποτε διοικητική πράξη και ενέργεια αφορά
στο τμήμα. Ενδεικτικά:
1. Τη θεώρηση συνταγολογίων ναρκωτικών των ιδιωτών κτηνιάτρων.
2. Την παρακολούθηση κίνησης ναρκωτικών και λοιπών φαρμάκων των φαρμακείων και των νοσηλευτικών
ιδρυμάτων.
3. Την επιβολή κυρώσεων σε ιατρούς και οδοντιάτρους
οι οποίοι αναγράφουν ναρκωτικά σε απλές συνταγές και
όχι στις ειδικές για το σκοπό αυτό, και στους φαρμακοποιούς που πωλούν ναρκωτικά με απλές και όχι με ειδικές
συνταγές καθώς και άλλες παραβάσεις σύμφωνα με την
κείμενη νομοθεσία.
4. Την διαβίβαση στο Υπουργείο Υγείας των αιτημάτων
για την αγορά και την επιστροφή ναρκωτικών φαρμάκων
του Κρατικού Μονοπωλίου του Γενικού Νομαρχιακού
Νοσοκομείου Βόλου, Καρδίτσας Τρικάλων και λοιπών
Υγειονομικών Μονάδων των Περιφερειακών Ενοτήτων,
τον έλεγχο αυτών, καθώς και την υποβολή των τριμηνιαίων καταστάσεων ναρκωτικών του Κρατικού Μο-
νοπωλίου που διατίθενται από το Γενικό Νομαρχιακό
Νοσοκομείο Βόλου, Καρδίτσας, Τρικάλων, και λοιπών
Υγειονομικών Μονάδων των Περιφερειακών Ενοτήτων,
αντίστοιχα.
5. Την τήρηση Μητρώου ασκουμένων φοιτητών,
πτυχιούχων της Φαρμακευτικής και μαθητευόμενων
Βοηθών Φαρμακείου (παρακολούθηση της πρακτικής,
σφράγισμα και θεώρηση των τετραδίων πρακτικής τους
άσκησης, επικύρωση ένορκης βεβαίωσης φαρμακοποιού περί πρακτικής άσκησης, χορήγηση βεβαίωσης περί
πρακτικής άσκησης Βοηθών Φαρμακείου).
6. Την διαβίβαση των δικαιολογητικών των ασκουμένων φοιτητών Φαρμακευτικής, των πτυχιούχων Φαρμα-
κοποιών καθώς και των μαθητευόμενων Βοηθών Φαρμακείου, για την συμμετοχή τους σε εξετάσεις.
7. Την έκδοση Βεβαίωση άσκησης επαγγέλματος Φαρμακοποιού.
8. Την έκδοση Βεβαίωση άσκησης επαγγέλματος βοηθού Φαρμακείου.
9. Την κάθε μεταβολή λειτουργίας των φαρμακείων,
(η έκδοση άδειας ίδρυσης και λειτουργίας, μεταφοράς,
συστέγασης, αποσυστέγασης και ανάκλησης), καθώς και
τον έλεγχο της καλής λειτουργίας τους και την παρακολούθηση του βοηθητικού προσωπικού.
10. Την απόφαση απαλλαγής φαρμακοποιών από
εφημερίες.
11. Τη χορήγηση βεβαιώσεων μεταβολών των Φαρμακείων.
12. Την τήρηση αρχείου φακέλων Φαρμακοποιών,
Φαρμακείων και Βοηθών Φαρμακείου.
13. Τα αρχεία εγγράφων των ετήσιων καταστάσεων
ναρκωτικών του Κρατικού Μονοπωλίου που διατίθενται
από τα ιδιωτικά Φαρμακεία.
14. Το σφράγισμα και τη θεώρηση όλων των βιβλίων
που υποχρεούνται να κατέχουν οι Φαρμακοποιοί στα
Φαρμακεία τους, βάσει του άρθρου 3 του π.δ. 312/1992
(Α΄ 157).
15. Τη σύνταξη τριμηνιαίων στατιστικών πινάκων των
Βεβαιώσεων άσκησης επαγγέλματος Φαρμακοποιών.
16. Τη σύνταξη τριμηνιαίων στατιστικών πινάκων για
τον αριθμό των φαρμακείων που λειτουργούν.
17. Τον έλεγχο γνησιότητας δικαιολογητικών (τίτλων
σπουδών κ.λ.π.) που κατατίθενται στο τμήμα.
18. Τη χορήγηση βεβαίωσης άσκησης Παραϊατρικών
επαγγελμάτων καθώς και τη διαδικασία για την ανάκλησή των, ήτοι: έκδοση βεβαίωσης άσκησης επαγγέλ-
ματος Ψυχολόγου, Νοσηλευτή, Βοηθού Νοσηλευτή,
Μαίας, Επόπτη Δημόσιας Υγείας, Επισκέπτη Υγείας,
Οπτικού - Οπτομέτρη, Φυσικοθεραπευτή, Εργοθεραπευτή, Λογοθεραπευτή, Οδοντοτεχνίτη, Τεχνολόγου
Ραδιολόγου-Ακτινολόγου, Τεχνολόγου Ιατρικών Εργαστηρίων, Διασώστη - Πληρώματος Ασθενοφόρου,
Αισθητικού, Διαιτολόγου, Ειδικού προσθετικών και
ορθωτικών κατασκευών και λοιπών μέσων αποκατάστασης, Φυσικού Νοσοκομείου εκτός της περιοχής
των ιοντιζουσών ακτινοβολιών, Φυσικού Νοσοκομείου
- Ακτινοφυσικού Ιατρικής εντός της περιοχής ιοντιζουσών ακτινοβολιών.
19. Την τήρηση σειράς προτεραιότητας, την παραλαβή
και την αποστολή δικαιολογητικών για την τοποθέτηση
ιατρού σε θέση ειδίκευσης, στο Νοσοκομείο ευθύνης
έκαστης Περιφερειακής Ενότητας.
20. Την διενέργεια κληρώσεων για την πλήρωση θέσεων ειδικευομένων ιατρών σε νεοδημιουργηθέντα
τμήματα κλινικών στα Νοσοκομεία.
21. Τη χορήγηση βεβαιώσεων στους ιατρούς που είναι
εγγεγραμμένοι στις λίστες αναμονής προς ενημέρωση
τους για παράταση της θητείας στα νοσοκομεία ή στα
αγροτικά ιατρεία της Περιφέρειας.
22. Την έκδοση αδειών σκοπιμότητας για την εγκατάσταση συστημάτων ιοντιζουσών και μη ιοντιζουσών
ακτινοβολιών και τα Ακτινολογικά Εργαστήρια κατηγορίας Χ-1, Χ-2, Χ-3 καθώς και τα εργαστήρια Πυρηνικής
Ιατρικής, κατηγορίας Α-1, Α-2, Α-3.
23. Την έκδοση άδειας ίδρυσης και λειτουργίας και
χορήγηση βεβαίωσης καλής λειτουργίας Ιδιωτικών Κλινικών και τον έλεγχο αυτών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1429/04.03.2024
24. Τη χορήγηση αδειών ίδρυσης και λειτουργίας Μονάδων Ψυχικής Υγείας.
25. Τη μέριμνα της υπαγωγής των ιδιωτικών κλινικών
σε πρότυπες Περιβαλλοντικές Δεσμεύσεις (ΠΠΔ), με τον
ορισμό αρμοδίου υπαλλήλου της Διεύθυνσης Περιβάλλοντος για την έγκριση της δανειοδότησης λόγω της συ-
νάφειας του αντικειμένου με περιβαλλοντικούς όρους.
26. Την έκδοση άδειας ίδρυσης και λειτουργίας και
τη χορήγηση βεβαίωσης καλής λειτουργίας Μονάδων
Χρόνιας Αιμοκάθαρσης.
27. Την έγκριση τροποποίησης (αύξησης κλινών) - επέκταση άδειας ίδρυσης και λειτουργίας υγειονομικών μο-
νάδων και Μονάδων Ημερήσιας Νοσηλείας.
28. Τη χορήγηση βεβαίωσης/ανάκλησης λειτουργίας
και τον έλεγχο/εποπτεία των Μονάδων Αδυνατίσματος
και Διαιτολογικών Γραφείων, Εργαστηρίων Φυσικοθεραπείας, Οδοντοτεχνικών Εργαστηρίων, Καταστημάτων
Οπτικών Ειδών και Τμημάτων Φακών Επαφής και Εργαστηρίων Αισθητικής.
29. Τη χορήγηση Πιστοποιητικού στους Ιατρούς, Οδοντιάτρους και σε όλα τα Παραϊατρικά επαγγέλματα για
άσκηση επαγγέλματος σε χώρα της Ευρωπαϊκής Ένωσης.
30. Τη χορήγηση βεβαιώσεων προϋπηρεσίας Ιατρών Νοσηλευτών - Μαιών και λοιπών ιατρικών και παραϊα-
τρικών επαγγελμάτων, την έκδοση πιστοποιητικών υφιστάμενης επαγγελματικής κατάστασης καθώς και παντός
είδους βεβαιώσεων που προκύπτουν από τα τηρούμενα
στο Τμήμα αρχεία, σχετικά με τη θητεία σε Αγροτικά ιατρεία, λίστα αναμονής για ειδίκευση, χρόνου ειδίκευσης
για την απόκτηση τίτλου ειδικότητας κ.λπ.
31. Την εποπτεία φαρμακευτικών συλλόγων.
32. Την διαχείριση ενστάσεων στην περίπτωση που
ο ιατρικός- οδοντιατρικός σύλλογος δεν χορηγεί άδεια
λειτουργίας σε ιατρεία - οδοντιατρεία - πολυιατρεία πολυοδοντιατρεία.
33. Απόφαση καθορισμού υποχρεωτικού ωραρίου
λειτουργίας των φαρμακείων, αριθμού των φαρμακείων που διημερεύουν και διανυκτερεύουν και της σειράς
διημέρευσης και διανυκτέρευσης αυτών ανά έτος.
34. Δημιουργία Πίνακα φαρμακείων Π.Ε. Μαγνησίας
και Σποράδων που λειτουργούν πέραν του κατ’ ελάχιστον υποχρεωτικού ωραρίου και ανάρτησή του στην
ιστοσελίδα της Περιφέρειας Θεσσαλίας (ανά δίμηνο).
35. Απόφαση πρόσκαιρου κλεισίματος φαρμακείου.
36. Έλεγχος εταιρικών καταστατικών των φαρμακείων.
Δ. Γραφείο Γραμματειακής Υποστήριξης
Οποιαδήποτε διοικητική πράξη και ενέργεια αφορά
στο τμήμα.
Ενδεικτικά:
1. Την τήρηση του πρωτοκόλλου της υπηρεσίας.
2. Τη διεκπεραίωση και τη διακίνηση της αλληλογραφίας.
3. Την αρχειοθέτηση εγγράφων.
4. Τη μέριμνα για την προμήθεια γραφικής ύλης και
αναλώσιμων υλικών για τις ανάγκες της υπηρεσίας.
5. Την παροχή πληροφοριών προς τους πολίτες.
6. Θέματα οικονομικά, διοικητικών λειτουργιών και
προσωπικού.
7. Την επικύρωση σύμφωνα με την κείμενη νομοθεσία
αντιγράφων εγγράφων και τη βεβαίωση του γνήσιου
της υπογραφής.
8. Τη λειτουργία του Ηλεκτρονικού Ταχυδρομείου και
κάθε εφαρμογής που προκύπτει από το πρόγραμμα Ηλεκτρονικής Διακυβέρνησης.
9. Την τήρηση δελτίου παρουσίας των υπαλλήλων της
Υπηρεσίας.
10. Την εύρυθμη λειτουργία της υπηρεσίας (π.χ. στατιστικά στοιχεία, ανάθεση αντικειμένων - αρμοδιοτήτων,
ετήσιο καθορισμό τομέων εργασίας στους Επόπτες Δημόσιας Υγείας, έγκριση μετακίνησης εντός έδρας, έγκρι-
ση συμμετοχής σε επιμορφωτικά σεμινάρια - συνέδρια,
ορισμό υπαλλήλων ως εκπροσώπων της Υπηρεσίας σε
συλλογικά όργανα (επιτροπές, συμβούλια κ.λπ.) που συγκροτούνται από την Υπηρεσία ή από άλλες Υπηρεσίες,
συγκρότηση πάσης φύσεως επιτροπών, θεώρηση δικαιολογητικών δαπανών, αμοιβής υπερωριακής εργασίας και
αποζημιώσεων προσωπικού, απολογισμός κ.λπ.).
11. Τη χορήγηση των πάσης φύσεως αδειών των υπαλλήλων της Διεύθυνσης, πλην εκείνων που χορηγούνται ειδικώς.
ΙΙ) Εξουσιοδοτούμε τους Προϊστάμενους των Τμημάτων των Διευθύνσεων Δημόσιας Υγείας και Κοινωνικής
Μέριμνας των Περιφερειακών Ενοτήτων Μαγνησίας και
Σποράδων, Καρδίτσας και Τρικάλων να υπογράφουν «Με
εντολή Περιφερειάρχη», και σε περίπτωση κωλύματος
ή απουσίας τους να υπογράφει ο Προϊστάμενος της
Διεύθυνσής τους, τα κατωτέρω έγγραφα και αποφάσεις
αρμοδιότητας της Υπηρεσίας τους:
Α) Τον Προϊστάμενο του Τμήματος Περιβαλλοντικής
Υγιεινής, Υγειονομικού Ελέγχου και Δημόσιας Υγείας:
1. Τη χορήγηση άδειας καταλληλότητας αυτοκινήτου.
2. Τη χορήγηση άδειας μεταφοράς οστών.
3. Τα σχετικά έγγραφα για την διεκπεραίωση παραπόνων - καταγγελιών των πολιτών (ανθυγιεινών εστιών).
4. Τη θέση στο «ΑΡΧΕΙΟ» των εγγράφων που αφορούν
στο τμήμα, τα οποία δεν απαιτούν κάποια ενέργεια και
έχουν απλώς ενημερωτικό χαρακτήρα.
5. Τις προσκλήσεις προσέλευσης των πολιτών για διευκρίνιση της υπόθεσής τους.
Β) Τον Προϊστάμενο του Τμήματος Κοινωνικής Αλληλεγγύης:
1. Τη θέση στο «ΑΡΧΕΙΟ» των εγγράφων που αφορούν
στο τμήμα, τα οποία δεν απαιτούν κάποια ενέργεια και
έχουν απλώς ενημερωτικό χαρακτήρα.
2. Τις προσκλήσεις προσέλευσης των πολιτών για διευκρίνιση της υπόθεσής τους.
Γ) Τον Προϊστάμενο του Τμήματος Φαρμάκων και
Φαρμακείων - Επαγγελμάτων Υγείας:
1. Τη θέση στο «ΑΡΧΕΙΟ» των εγγράφων που αφορούν
στο τμήμα, τα οποία δεν απαιτούν κάποια ενέργεια και
έχουν απλώς ενημερωτικό χαρακτήρα.
2. Τις προσκλήσεις προσέλευσης των πολιτών για διευκρίνιση της υπόθεσής τους.
Οι Προϊστάμενοι των Διευθύνσεων μπορούν να εισηγούνται την υπογραφή της σχετικής πράξης από τον
Περιφερειάρχη ή τον νόμιμο αναπληρωτή του, για τα
θέματα που έχουν εξουσιοδοτηθεί να υπογράφουν «Με
εντολή Περιφερειάρχη», εφόσον το κρίνουν σκόπιμο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1429/04.03.2024
Για θέματα που κρίνονται μείζονος σημασίας οι Προϊστάμενοι των Διευθύνσεων οφείλουν να τα θέτουν υπό-
ψη του αρμόδιου Αντιπεριφερειάρχη και σε περίπτωση
κωλύματος ή απουσίας του, στον Περιφερειάρχη ή στον
νόμιμο αναπληρωτή του.
Όλοι οι υπάλληλοι των Διευθύνσεων έχουν δικαίωμα
υπογραφής ψηφιακής, ακριβούς αντιγράφου και πιστού
φωτοαντιγράφου της αρμοδιότητας τους καθώς και βεβαίωσης γνησίου υπογραφής πολίτη.
Η απόφασή μας αυτή, ως έχουσα κανονιστικό χαρακτήρα, να δημοσιευθεί στην Εφημερίδα της Κυβερνήσεως,
τεύχος Β’, σύμφωνα με τις διατάξεις της περ. θ της παρ. 2
του άρθρου 5, της περ. β της παρ. 2 του άρθρου 7 και των
άρθρων 8 και 9 του ν. 3469/2006 (Α΄ 131).
Με την παρούσα, η ισχύς της οποίας αρχίζει από τη
δημοσίευσή της, παύει να ισχύει κάθε προγενέστερη
σχετική απόφαση.
Η παρούσα απόφαση δεν προκαλεί δαπάνη σε βάρος
του προϋπολογισμού του Κράτους ή της Περιφέρειας.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 16 Φεβρουαρίου 2024
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ
Ι
Αριθμ. απόφ. 39
(2)
Συμπληρωματική απόφαση καθιέρωσης υπερωριακής εργασίας στο μόνιμο και ΙΔΑΧ προσωπι-
κό, μετά την κατάργηση των ΝΠΔΔ του Δήμου
Θήρας για το έτος 2024.
Ο ΔΗΜΑΡΧΟΣ ΘΗΡΑΣ
Έχοντας υπόψη:
1. Τις διατάξεις:
i. των άρθρων 2, 58 και 95 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης- Πρόγραμμα Καλλικράτης» (Α’  87),
ii. των άρθρων 48 και 176 του Κώδικα Κατάστασης
Δημοτικών και Κοινοτικών Υπαλλήλων (ν. 3584/2007,
Α’  143),
iii. του άρθρου 20 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α’  176),
iv. της παρ. 5 του άρθρου 49 του ν. 3943/2011 «Καταπολέμηση της φοροδιαφυγής, στελέχωση των ελε-
γκτικών υπηρεσιών και άλλες διατάξεις αρμοδιότητας
Υπουργείου Οικονομικών» (Α’  66).
2. Την υπό στοιχεία 2/1015/ΔΕΠ 05.01.2016 εγκύκλιο
του Υπουργείου Οικονομικών.
3. Την υπ’ αρ. 417/2023 απόφαση του Δημάρχου Θήρας «Καθιέρωση υπερωριακής εργασίας στο μόνιμο,
ΙΔΑΧ προσωπικό και στους μετακλητούς υπαλλήλους
του Δήμου Θήρας για το έτος 2024».
4. Την υπ’ αρ. 258/04.01.2024 (Β΄ 88, ΑΔΑ:ΨΠΥ8ΟΡ1Ι21Υ) πράξη της Γραμματέως της Αποκεντρωμένης
Διοίκησης Αιγαίου, με την οποία διαπιστώνεται η κατάργηση των Νομικών Προσώπων του Δήμου Θήρας:
α) Οργανισμός Κοινωνικής Μέριμνας και Παιδείας και
β) Δημοτικός Αθλητικός Πολιτιστικός Περιβαλλοντικός
Οργανισμός Σαντορίνης.
5. Το γεγονός ότι απαιτείται πρόσθετη και υπερωριακή απασχόληση του προσωπικού για την κάλυψη των
αναγκών του Δήμου Θήρας.
6. Τον συνολικό αριθμό του υπηρετούντος προσωπικού (μόνιμο, ΙΔΑΧ) των ΝΠΔΔ που ενσωματώθηκαν
στον Δήμο Θήρας:
Κλάδος
Ειδικότητα
Σχέση
Εργασίας
Αριθμός
Υπαλλήλων
ΠΕ ΝΗΠΙΑΓΩΓΩΝ
ΠΕ ΝΗΠΙΑΓΩΓΩΝ
ΜΟΝΙΜΟΣ
ΠΕ ΦΥΣΙΚΗΣ ΑΓΩΓΗΣ
ΠΕ ΦΥΣΙΚΗΣ ΑΓΩΓΗΣ
ΜΟΝΙΜΟΣ
ΤΕ ΠΑΙΔΑΓΩΓΩΝ ΠΡΩΙΜΗΣ
ΠΑΙΔΙΚΗΣ ΗΛΙΚΙΑΣ
ΤΕ ΠΑΙΔΑΓΩΓΩΝ ΠΡΩΙΜΗΣ
ΠΑΙΔΙΚΗΣ ΗΛΙΚΙΑΣ
ΜΟΝΙΜΟΣ
ΔΕ ΒΟΗΘΩΝ ΒΡΕΦΟΝΗΠΙΟΚΟΜΩΝ
ΔΕ ΒΟΗΘΩΝ ΒΡΕΦΟΝΗΠΙΟΚΟΜΩΝ
ΜΟΝΙΜΟΣ
ΔΕ ΟΔΗΓΩΝ
ΔΕ ΟΔΗΓΩΝ
ΜΟΝΙΜΟΣ
ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ
ΕΣΩΤΕΡΙΚΩΝ ΧΩΡΩΝ
ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ
ΕΣΩΤΕΡΙΚΩΝ ΧΩΡΩΝ ΜΟΝΙΜΟΣ
ΜΟΝΙΜΟΣ
ΔΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ
ΔΕ ΔΙΟΙΚΗΤΙΚΟΥ- ΛΟΓΙΣΤΙΚΟΥ
ΙΔΑΧ
ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ
ΕΞΩΤΕΡΙΚΩΝ ΧΩΡΩΝ
ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ
ΕΞΩΤΕΡΙΚΩΝ ΧΩΡΩΝ
ΙΔΑΧ
ΥΕ ΕΠΙΜΕΛΗΤΩΝ - ΚΛΗΤΗΡΩΝ
ΥΕ ΚΛΗΤΗΡΩΝ
ΙΔΑΧ
ΥΕ ΚΑΛΛΙΤΕΧΝΙΚΟ ΠΡΟΣΩΠΙΚΟ (ΠΑΡΑΔΟΣΙΑΚΟΙ ΧΟΡΟΙ)
ΙΔΑΧ
Σύνολο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1429/04.03.2024
7. Τις υπό έγκριση πιστώσεις στον προϋπολογισμό του οικονομικού έτους 20 24:
ΚΑΕ
ΠΟΣΟ
ΚΑΕ
ΠΟΣΟ
00. 6032
4. 944, 00 €
30. 6012
35. 678, 88 €
10. 6012
47. 601, 12 €
30. 6022
7. 975, 20 €
10. 6022
11. 191, 20 €
35. 6022
840, 00 €
15. 6012
4. 108, 80 €
40. 6012
9. 543, 36 €
15. 6022
3. 264, 00 €
50. 6012
7. 750, 08 €
20. 6012
90. 490, 56 €
70. 01. 6012
7. 788, 96 €
20. 6022
10. 117, 44 €
70. 03. 6022
1. 135, 20 €
αποφασίζουμε:
Καθιερώνουμε υπερωριακή εργασία για το προσωπικό (μόνιμο, ΙΔΑΧ), μετά την κατάργηση των ΝΠΔΔ του Δήμου
Θήρας για το έτος 2024 μέσα στα όρια που προβλέπουν οι διατάξεις του ν. 4354/2015 για το έτος 2024, ως εξής:
Κλάδος
Ειδικότητα
Σχέση
Εργασίας
Αριθμός
Υπαλλήλων
Υπερωρίες α’
εξαμήνου έως
30/06/2024:
120 ώρες/άτομο
Υπερωρίες β’
εξαμήνου από
01/07/2024 έως
31/12/2024:
120 ώρες/άτομο
ΠΕ ΝΗΠΙΑΓΩΓΩΝ
ΠΕ ΝΗΠΙΑΓΩΓΩΝ
ΜΟΝΙΜΟΣ
ΠΕ ΦΥΣΙΚΗΣ ΑΓΩΓΗΣ
ΠΕ ΦΥΣΙΚΗΣ
ΑΓΩΓΗΣ
ΜΟΝΙΜΟΣ
ΤΕ ΠΑΙΔΑΓΩΓΩΝ
ΠΡΩΙΜΗΣ ΠΑΙΔΙΚΗΣ
ΗΛΙΚΙΑΣ
ΤΕ ΠΑΙΔΑΓΩΓΩΝ
ΠΡΩΙΜΗΣ
ΠΑΙΔΙΚΗΣ ΗΛΙΚΙΑΣ
ΜΟΝΙΜΟΣ
ΔΕ ΒΟΗΘΩΝ
ΒΡΕΦΟΝΗΠΙΟΚΟΜΩΝ
ΔΕ ΒΟΗΘΩΝ
ΒΡΕΦΟΝΗΠΙΟΚΟΜΩΝ
ΜΟΝΙΜΟΣ
ΔΕ ΟΔΗΓΩΝ
ΔΕ ΟΔΗΓΩΝ
ΜΟΝΙΜΟΣ
ΥΕ ΠΡΟΣΩΠΙΚΟΥ
ΚΑΘΑΡΙΟΤΗΤΑΣ
ΕΣΩΤΕΡΙΚΩΝ ΧΩΡΩΝ
ΥΕ ΠΡΟΣΩΠΙΚΟΥ
ΚΑΘΑΡΙΟΤΗΤΑΣ
ΕΣΩΤΕΡΙΚΩΝ
ΧΩΡΩΝ
ΜΟΝΙΜΟΣ
ΔΕ ΔΙΟΙΚΗΤΙΚΟΥΛΟΓΙΣΤΙΚΟΥ
ΔΕ ΔΙΟΙΚΗΤΙΚΟΥΛΟΓΙΣΤΙΚΟΥ
ΙΔΑΧ
ΥΕ ΠΡΟΣΩΠΙΚΟΥ
ΚΑΘΑΡΙΟΤΗΤΑΣ
ΕΞΩΤΕΡΙΚΩΝ ΧΩΡΩΝ
ΥΕ ΠΡΟΣΩΠΙΚΟΥ
ΚΑΘΑΡΙΟΤΗΤΑΣ
ΕΞΩΤΕΡΙΚΩΝ
ΧΩΡΩΝ
ΙΔΑΧ
ΥΕ ΕΠΙΜΕΛΗΤΩΝ ΚΛΗΤΗΡΩΝ
ΥΕ ΚΛΗΤΗΡΩΝ
ΙΔΑΧ
ΥΕ ΚΑΛΛΙΤΕΧΝΙΚΟ ΠΡΟΣΩΠΙΚΟ
(ΠΑΡΑΔΟΣΙΑΚΟΙ ΧΟΡΟΙ)
ΙΔΑΧ
Σύνολα
Σύμφωνα με τον παραπάνω πίνακα προκύπτει για δεκαπέντε (15) υπαλλήλους χίλιες οκτακόσιες (1800) ώρες
υπερωριακής απογευματινής εργασίας πέραν της υποχρεωτικής μέχρι την 22 η ώρα, ήτοι εκατόν είκοσι (120) ώρες
ανώτατο όριο ανά υπάλληλο για το πρώτο εξάμηνο του έτους, έως 30/06/202 4 και αντίστοιχα χίλιες οκτακόσιες
(1800) ώρες υπερωριακής απογευματινής εργασίας πέραν της υποχρεωτικής μέχρι την 22 η ώρα, ήτοι εκατόν είκοσι (120) ώρες ανώτατο όριο ανά υπάλληλο για το δεύτερο εξάμηνο του έτους, από 01/07/202 4 έως 31/12/2024.
Ο αριθμός των υπαλλήλων και των ωρών καθορίζεται στα όρια των πιστώσεων του προϋπολογισμού με την
παρούσα, μη επιτρεπομένης σε καμία περίπτωση της αύξησης των πιστώσεων αυτών με οποιονδήποτε τρόπο στη
διάρκεια του έτους.
Η απόφαση αυτή να δημοσιευθεί στην Εφημερίδα της Κυβερνήσεως.
Θήρα,  20 Φεβρουαρίου 2024
Ο Δήμαρχος
ΑΝΑΣΤΑΣΙΟΣ ΝΙΚΟΛΑΟΣ ΖΩΡΖΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1429/04.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201429.pdf | Tokens: 31807]